text: জাকির তালুকদার বাংলাদেশি কথাসাহিত্যিক। বাংলা কথাসাহিত্যে তিনি ইতোমধ্যেই সুপ্রতিষ্ঠিত আসন তৈরি করে নিয়েছেন। তার মহাকাব্যিক উপন্যাস পিতৃগণ  সমকালীন কথাসাহিত্যে একটি মৌলিক সংযোজন।
  
  প্রথম জীবন 
  জাকির তালুকদার নাটোরে বেড়ে উঠেছেন ।
  
  কর্মজীবন 
  তিনি চিকিৎসাবিজ্ঞানে স্নাতক এবং স্বাস্থ্যঅর্থনীতিতে স্নাতকোত্তর ডিগ্রী লাভ করেন। কর্মজীবনে তিনি একজন চিকিৎসক। বিভিন্ন বেসরকারি প্রতিষ্ঠানের চিকিৎসা ও গবেষণা বিভাগে কাজ করছেন। 
  
  এক সময় প্রগতিশীল ছাত্র রাজনীতিতে সরাসরি জড়িত জাকির তালুকদার বরাবর সাম্রাজ্যবাদ বিরোধী সাংস্কৃতিক ও সামাজিক আন্দোলনে যুক্ত থাকায় তাঁর গদ্যে সমাজ বাস্তবতার সঙ্গে রাজনীতি ও ইতিহাসচেতনা এসেছে ভিন্ন মাত্রা নিয়ে। লেখালেখির শুরু থেকেই তিনি আলাদা এক পথ নির্মাণে সচেষ্ট ছিলেন। তার লেখায় ধর্মীয়, সামাজিক ও রাজনৈতিক বাস্তবতার সঙ্গে পুরাণের সংমিশ্রণ সম্পূর্ণ ভিন্ন এক মাত্রা নিয়ে উপস্থিত হয়েছে। পিতৃগণ ছাড়া কুরসিনামা, মুসলমানমঙ্গল, কবি ও কামিনী, ‘ছায়াবাস্তব, কল্পনা চাকমা ও রাজার সেপাই তাঁর উল্লেখযোগ্য গ্রন্থ। ২০১৪ সালে বাংলা একাডেমী পুরস্কারে ভূষিত হয়েছেন।
  
  গ্রন্থসমূহ
  এ পর্যন্ত ২৪টি গ্রন্থ তিনি রচনা করেছেন।
  তার রচিত গ্রন্থসমূহ:
   কবি ও কামিনী;
   কুরসীনামা
   প্রতিপাঠ
   পিতৃগণ, (জেমকন কথাসাহিত্য পুরস্কার)
   ছায়াবাস্তব
   কল্পনা চাকমা ও রাজার সেপাই
   মায়ের জন্য ভালবাসা
   বাংলাদেশের গল্প
   গল্পসমগ্র
   বাছাই গল্প
   হাঁটতে থাকা মানুষের গল্প
   চলনবিলের রূপকথা
   মুসলমানমঙ্গল (বাংলা একাডেমী পুরস্কার)
   যোজনগন্ধা
   রবীন্দ্রনাথ:’রাজা’
   পিচ্চিভূতের কান্ড
   গল্পপাঠ
   হা-ভাতভুমি
   দূরদিগন্তে উঁকি
   বহিরাগত—ইত্যাদি
   মেয়েটি কেবল নিয়তির কাছে হেরেছিল
   ১৯৯২
  
  তথ্যসূত্র
  
  বিষয়শ্রেণী:১৯৬৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:বাংলাদেশী সাহিত্যিক
  বিষয়শ্রেণী:কথাসাহিত্যে বাংলা একাডেমি সাহিত্য পুরস্কার বিজয়ী
title: জাকির তালুকদার